**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά / 08 /2018**

 **Αριθ. Πρωτ. :**

ΑΠΟΣΠΑΣΜΑ

Από το πρακτικό της αριθμ. 29ης /2018 Συνεδρίασης

 της Οικονομικής Επιτροπής Δήμου Λεβαδέων

Αριθμός απόφασης : 323

Περίληψη

**Έγκριση πρακτικoύ διενέργειας ανοικτής φανερής πλειοδοτικής δημοπρασίας και κατακύρωση του αποτελέσματος αυτής ,για την περισυλλογή εγκαταλελειμμένων οχημάτων τέλους κύκλου ζωής (Ο.Τ.Κ.Ζ.) σε διάφορα σημεία εντός των ορίων του Δήμου Λεβαδέων , από εγκεκριμένη εταιρεία - μέλος του επίσημου δικτύου της Ε.Δ.Ο.Ε. καθώς και της εκποίησης αυτών με τελικό σκοπό την ανακύκλωση τους.**

Στη Λιβαδειά σήμερα 13η Αυγούστου 2018 ημέρα Δευτέρα , ώρα 13.00 και στο Δημοτικό Κατάστημα συνεδρίασε η Οικονομική Επιτροπή Δήμου Λεβαδέων μετά την από 19799/9-8-2018 έγγραφη πρόσκληση της Προέδρου της (Δημάρχου Λεβαδέων). Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντες 6 δηλαδή:

 ΠΑΡΟΝΤΕΣ ΑΠΟΝΤΕΣ

1. Πούλου Γιώτα - **Πρόεδρος**  1. Μητάς Αλέξανδρος

2. Γεωργαντά Ελίζα 2. Μπράλιος Νικόλαος

3. Κυπραίος Χρήστος . 3. Ζιώγας Γεώργιος

4. Καπλάνης Κωνσταντίνος

5. Κοσμίδη Πανωραία

6. Τζουβάρας Νικόλαος

 Αν και είχαν νόμιμα προσκληθεί

 Η Πρόεδρος της Οικονομικής Επιτροπής , εισηγούμενη το 8ο θέμα της ημερήσιας διάταξης, έθεσε υπόψη των μελών το με αριθ. πρωτ 18546/27-7 - 2018 έγγραφο (σε ορθή επανάληψη) του Τμήματος Εσόδων και Περιουσίας του Δήμου Λεβαδέων στο οποίο αναφέρονται:

*Με την αριθμ. υπ΄ αριθμ. 281/2018 Απόφαση της Οικονομικής Επιτροπής καταρτίστηκαν οι όροι διακήρυξης της φανερής πλειοδοτικής δημοπρασίας για τη διαχείριση - εκποίηση οχημάτων τέλους κύκλου ζωής που βρίσκονται εντός των ορίων του Δήμου Λεβαδέων.*

*Κατόπιν σύμφωνα με τις διατάξεις του Π.Δ/τος 270/81 «Περί καθορισμού των οργάνων , της διαδικασίας και των όρων διενέργειας δημοπρασιών δι΄ εκποίησιν ή εκμίσθωσιν πραγμάτων των δήμων και κοινοτήτων» και του άρθρου 199 του Ν. 3463/2006 «Κώδικας Δήμων και Κοινοτήτων» , τοιχοκολλήθηκε στον πίνακα ανακοινώσεων του Δήμου η υπ΄ αριθμ. 16525/05-07-2018 διακήρυξη δημοπρασίας για την διαχείριση περισυλλογής εγκαταλελειμμένων , οχημάτων τέλους κύκλου ζωής που βρίσκονται εντός των ορίων του Δήμου Λεβαδέων , η οποία αναρτήθηκε και στην επίσημη Ιστοσελίδα του Δήμου Λεβαδέων . Επίσης στάλθηκε προς δημοσίευση , η υπ΄ αριθμ. 16526/05-07-2018 περίληψη διακήρυξης δημοπρασίας , η οποία δημοσιεύθηκε στην ημερήσια εφημερίδα του Νομού "ΝΕΑ ΤΗΣ ΒΟΙΩΤΙΑΣ" και στην εβδομαδιαία εφημερίδα του Νομού "ΔΙΑΒΗΜΑ" καθώς και στο ΔΙ@ΓΕΙΑ (ΑΔΑ : 61Ο9ΩΛΗ-Ω6Χ) , για να λάβουν γνώση οι ενδιαφερόμενοι .*

*Η πλειοδοτική δημοπρασία διεξήχθη στις 24 Ιουλίου 2018 από την τριμελή επιτροπή , διενέργειας δημοπρασιών του άρθρου 1 παρ. 1 του Π.Δ. 270/81 , η οποία συγκροτήθηκε με την υπ΄ αριθμ. 59/2018 απόφαση του Δημοτικού Συμβουλίου , και σύμφωνα με το υπ΄ αριθμ. πρωτ. 18236/24-07-2018 σχετικό πρακτικό , συμμετείχαν οι κάτωθι τρεις ενδιαφερόμενες εταιρείες :*

*1. ΚΕΦΑΛΗΝΑΚΗΣ Ε.Π.Ε.*

*2. Κ. και Β. ΚΟΝΤΖΙΝΟΣ Ε.Ε.*

*3. ΑΦΟΙ ΚΑΤΣΙΑΒΟΥ Ο.Ε. ,*

*οι οποίες μετά την υποβολή , καταγραφή και έλεγχο των απαιτούμενων από την διακήρυξη δικαιολογητικών συμμετοχής , έγιναν δεκτές και ακολούθησε η κατάθεση των προσφορών , με πιο συμφέρουσα για το Δήμο μας , αυτήν της εταιρείας "ΑΦΟΙ ΚΑΤΣΙΑΒΟΥ Ο.Ε." ( Α.Φ.Μ 998917957 και δ/νση τις ΣΤΡΟΓΓΥΛΑΔΕΣ ΜΕΓ. ΒΡΥΣΗ ΛΑΜΙΑΣ) , ήτοι 112,00 €/Ι.Χ. , 142,00 €/Φορτηγό - Ημιφορτηγό και 22,00 €/δίκυκλο , η οποία εταιρεία αναδείχθηκε πλειοδότης και της κατακυρώθηκε η δημοπρασία .*

*Το πρακτικό διενέργειας της δημοπρασίας υπογράφουν , η Επιτροπή , ο τελευταίος πλειοδότης και ο εγγυητής του , όπως ορίζει το άρθρο 5 παρ. 6 και 7 του Π.Δ. 270/81.*

*Κατόπιν των ανωτέρω σας υποβάλλουμε το με αριθμ. πρωτ. 18236/24-07-2018 Πρακτικό Δημοπρασίας και καλείστε :*

*α) να εγκρίνετε το από 24/07/2018 Πρακτικό διενέργειας ανοικτής φανερής πλειοδοτικής δημοπρασίας για την περισυλλογή εγκαταλελειμμένων οχημάτων τέλους κύκλου ζωής , σε διάφορα σημεία εντός των ορίων του Δήμου Λεβδέων , και*

*β) να κατακυρώσετε το αποτέλεσμα της δημοπρασίας στην πλειοδότρια εταιρεία με την επωνυμία “ΑΦΟΙ ΚΑΤΣΙΑΒΟΥ Ο.Ε. , με Α.Φ.Μ 998917957 , η οποία προσέφερε το ποσό των 112,00 €/Ι.Χ. , 142,00 €/Φορτηγό – Ημιφορτηγό και 22,00 €/δίκυκλο , σύμφωνα με τις διατάξεις του άρθρου 72 παρ. 1ε του Ν. 3852/10 .*

Η Οικονομική Επιτροπή αφού έλαβε υπόψη :

* το με αριθ. πρωτ. 18546/27-7- 2018 έγγραφο Τμήματος Εσόδων και Περιουσίας του Δήμου Λεβαδέων που είχε διανεμηθεί .
* την υπ΄ αριθμ. 281/2018 Απόφαση της Οικονομικής Επιτροπής
* τις διατάξεις του Π.Δ/τος 270/81
* τις διατάξεις άρθρου 199 του Ν. 3463/2006
* το υπ΄ αριθμ. πρωτ. 18236/24-07-2018 πρακτικό της επιτροπής διενέργειας δημοπρασιών που ορίσθηκε με την 59/2018 Απόφαση του Δ.Σ
* τις διατάξεις του άρθρου 72 παρ.1ε του Ν.3852/10

**ΑΠΟΦΑΣΙΖΕΙ OMΟΦΩΝΑ**

1. Εγκρίνει το από 24-07-2018 με αριθ. πρωτ. 18236 Πρακτικό της Επιτροπής Διενέργειας Δημοπρασιών , για την διαχείρηση – εκποίηση οχημάτων τέλους κύκλου ζωής εντός των ορίων του Δήμου Λεβαδέων , που αποτελεί αναπόσπαστο μέρος της απόφασης και συγκεκριμένα την αποδοχή των προσφορών που υπέβαλαν οι παρακάτω διαγωνιζόμενοι καθώς είναι σύμφωνοι με τους όρους της διακήρυξης όπως προκύπτει από όσα αναφέρθηκαν αναλυτικά στο πρακτικό και συγκεκριμένα:

Την αποδοχή των προσφορών που υπέβαλαν οι κατωτέρω διαγωνιζόμενοι , καθώς είναι σύμφωνες με τους όρους της διακήρυξης , όπως προκύπτει από όσα αναφέρθηκαν αναλυτικά στο πρακτικό:

|  |  |  |  |  |
| --- | --- | --- | --- | --- |
| **α/α** | **Οικονομικός φορέας** | **Ποσό ανά Ι.Χ. (Ο.Τ.Κ.Ζ.)** | **Ποσό ανά φορτηγό –Ημιφ/γό (Ο.Τ.Κ.Ζ.)** | **Ποσό ανά δίκυκλο****(Ο.Τ.Κ.Ζ.)** |
|  | ΚΕΦΑΛΗΝΑΚΗΣ ΕΠΕ | 111,00€ | 141,00€ | 21,00€ |
|  | Κ.κ Β. ΚΟΝΤΖΙΝΟΣ Ε.Ε. | 0€ | 0€ | 0€ |
|  | ΑΦΟΙ ΚΑΤΣΙΑΒΟΥ Ο.Ε | 112,00€ | 142,00€ | 22,00€ |

2.Κατακυρώνει το αποτέλεσμα της δημοπρασίας στην πλειοδότρια εταιρεία με την επωνυμία “ΑΦΟΙ ΚΑΤΣΙΑΒΟΥ Ο.Ε. , με Α.Φ.Μ 998917957 , η οποία προσέφερε το ποσό των 112,00 €/Ι.Χ. , 142,00 €/Φορτηγό – Ημιφορτηγό και 22,00 €/ δίκυκλο .

Η παρούσα απόφαση πήρε αριθμό 323/2018.

Η ΠΡΟΕΔΡΟΣ

ΠΟΥΛΟΥ ΓΙΩΤΑ

 ΤΑ ΜΕΛΗ

1. Γεωργαντά Ελισάβετ ΠΙΣΤΟ ΑΠΟΣΠΑΣΜΑ

2. Κυπραίος Χρήστος Λιβαδειά /08/2018

 3. Κοσμίδη Πανωραία

 4. Καπλάνης Κων/νος Η ΠΡΟΕΔΡΟΣ

5. Τζουβάρας Νικόλαος

 ΓΙΩΤΑ ΠΟΥΛΟΥ

 ΔΗΜΑΡΧΟΣ ΛΕΒΑΔΕΩΝ